
DE 


INSANIA. 


Paris  Thoma  Dick,  Auctore. 


\X,uoniam  a  statutis  hujus  celeberrimae  Acade¬ 
miae  omnibus,  qui  summos  honores  in  medicina 
ambituri  sunt,  imperatur,  ut  sermonem  aliquem 
de  rebus  medicis  proferant,  sic  unusquisque  ne- 
cesse  est,  illam  rem  agat,  quae  studio  jure  digna 
videri  possit.  Itaque  de  Insania  aliquid  trac¬ 
tare  cogito  ;  cujus  argumentum  difficillimum 
quidem  est,  idem  tamen  omnium  animadver- 

sionem  desiderat.  Omnes  enim  huic  morbo 
obnoxii  sunt  ;  ii  tamen  saepius  eo  afficiun¬ 
tur,  quibus  natura  mens  praestantior  atque 
sublimior  est  ;  atque  ita  poetae  pictoresque, 
ut  'ex  Pinel,  SpuRZHEiMque  et  aliorum  ex¬ 
perientia  constat :  hinc  non  injuria  medicorum 
summam  considerationem  res  sibi  vindicat.  Et¬ 
si  vero  tanti  est,  tamen  usque  ad  hanc  aetatem, 
non  neglecta  quidem,  parum  tamen  intellecta  est. 

Quid  enim  ?  Plurimi  morbi  qui  olim  periculo¬ 
sissimi  putabantur,  nunc  pene  absoleverunt,  vel 
certe  rarius  videntur  ;  Insania  vero  indies  incres¬ 
cens,  omnibus  qui  medicinam  exercent  opprobrio 
jamdiu  facta  est.  Neque  enim  solummodo  pro 
ratione  populorum  increvit,  sed  id  incrementum 
longe  superavit. 

Hujus  morbi  natura  in  obscuro  posita  est ;  par¬ 
tim  ad  medicinam,  partim  ad  scientiam  metaphy- 
sicam  pertinet.  Alii  quidem  mentis,  alii  tantum 
corporis,  malum  esse  volunt ;  quine tiam  alii,  inter 
quos  Halloran  invenimus,  partim  ad  corpus, 
partim  ad  mentem,  pertinere  putant.  Hoc  uti¬ 
que  certum  est,  quod  ex  eo  utriusque  functiones 
male  Se  habent ;  illud  igitur  quserendum  est,  quo- 

modo  uterque  afficiatur.  Hoc  tamen  antequam 
facimus,  necesse  est  perscrutemur  significationem 
illius  verbi  Insaniae ;  ex  qua  quid  genus  sit  ipsius 
morbi,  melius  colligi  possit.  Igitur  illud  tantum 
modo  intelligimus  ex  verbo  insania ,  hominem  non 
sanum  esse,  neque  ad  omnes  suas  functiones,  et 
animi  et  corporis,  valere.  Sunt  quoque  alia  ver¬ 
ba  quae  ad  hunc  morbum  referunt,  quaeque,  etsi 
varias  significationes  habeant,  tamen  ad  eandem 
rem  pertinent.  Primum  ex  his  Maniam  apud 
Graecos  invenimus ;  quod  ex  (juaivopca  derivatur  ; 
unde  intelligimus  eos,  qui  hoc  laborabant,  furore 

quodam  affectos  esse.  Deinde  Melancholiam  ha- 

* 

bemus ;  quod  venit  ex  frzXag  et  zoXyj,  quoniam 
atra  bilis,  morbi  in  causa  esse  putabatur.  Postre¬ 
mo  apud  Romanos  Delirium ;  quod  originem  suam 
ex  cursu  vomeris  duxit :  ubi  enim  boves  ex  via 
erraverunt,  tum  de  lira  deflectere  dicti  sunt,  quo 
factum  est,  ut  qui  a  sana  mente  aberraverunt,  ii 
delirare  itidem  dicti  fuerint.  Hactenus  de  vo¬ 
cabulis  quae  hunc  morbum  significant,  ex  quibus 
ea  commodius  naturam  ejus  exprimere  videntur, 
quae  ex  Latinis  quam  quae  ex  Graecis  veniunt :  id 
quod  Cicero  quoque  putavit;  qui  de  insania  agens 


4 


DE  INSANIA. 


“  naturam  rei  multo  melius  esse  notatam  ver¬ 
bis  Latinis ,  quam  Gr oecis”  proposuit.  Nunc 
ad  morbi  definitiones  venio.  Sunt  qui  hunc 
morbum  ita  definiunt,  quasi  simplex  sit,  singulae- 
que  ejus  varietates  ad  eundem  morbum  referri 
possint.  Sunt  qui  putant  sub  hoc  morbo  cogita¬ 
tiones  mentis  abnormes  esse,  maleque  inter  se 
conjunctas  ;  uti  fit  in  somnio,  ita  ut  a  Cl.  Adams 
insania  tanquam  somnium  perpetuum,  idque 
quod  res  externae  discutere  nequeunt,  definiatur. 
Alii  rursus  vires  animi  praeter  naturam  intendi 
arbitrantur ;  alii  aegrum  aliquibus  praeter  caeteros 
mentis  affectibus,  irae,  tristitiae,  superbiae  oppor¬ 
tuniorem  esse  judicant ;  alii  mentem  ipsam  vitio 
quodam  ex  toto  affici  contendunt.  Illud  vero 
pene  perpetuum  est,  insanos,  quaecunque  delirant, 
iis  summopere  credere ;  atque  ita  ab  Haslam  In¬ 
saniae  fons  atque  origo  in  credulitate  pertinaci 
consistere  existimatur.  Morbus  a  Cullen  his 
verbis  definitur ;  “  Mentis  judicantis  imbecilli¬ 
tas ,  qua  homines  rerum  relationes,  vel  non  per¬ 
cipiunt ,  vel  non  reminiscuntur .”  Ex  quo  intel- 
ligimus,  animum  ita  corruptum  esse,  ut  neque  res 
externas  recte  percipiat,  neque  proprias  suas  ac- 

tiones  naturaliter  perficiat.  Neque  enim  rerum 
externarum  justa  apprehensio  est,  neque  ex  ma¬ 
la  earum  contemplatione  idonea  proficisci  ac¬ 
tio  potest.  Quod  si  una  res  est  de  qua  homo  de- 
sipit,  de  caeteris  recte  judicat,  tum  Melancholia 
laborare  dicitur :  sin  autem  de  omnibus  pariter 
delirat,  tum  Mania  vexari  eum  judicamus.  Mi¬ 
nime  vero  perpetuum  est,  ut  hujus  morbi  varieta¬ 
tes  alia  ab  aliis  ita  sejungi  possint ;  qui  enim  ha¬ 
rum  aliqua  affectus  fuerit,  is  reliquis  opportunus 
fit.  Ex  his  quoque  varietatibus,  alise  ab  aliis  per¬ 
quam  dissimiles  sunt ;  siquidem,  uti  scripsit  olim 
Celsus,  “  ex  phreneticis ,  alii  hilares ,  alii  tris¬ 
tes  sunt ;  alii  facilius  continentur ,  et  intra  ver - 
\ 

ha  desipiunt ,  alii  consurgunt ,  et  violenter  quae¬ 
dam  manu  faciant ;  atque  ex  his  ipsis ,  alii  nihil 
nisi  impetu  faciant,  alii  etiam  artes  adhibent , 
summamque  speciem  sanitatis ,  in  captandis  ma¬ 
lorum  operum  occasionibus ,  praebent”  Unde 
apparet  insanian  non  tam  simplicem,  ut  quidam 
putaverunt,  morbum  esse.  Et  quod  ad  eos  per¬ 
tinet,  qui  cogitationes  sub  hoc  morbo  male  con¬ 
junctas  esse  existimant,  hi  etiam  perperam  judi¬ 
casse  videntur.  Nam  ut  insanorum  sermo  varius 

atque  inconstans  est,  sic  cogitationes  ejus  contra 
naturae  leges  sociari  dicunt.  Veri  tamen  simile 
est,  hos  tantummodo  ita  celeres  esse,  ut  parum 
commode  verbis  exprimi  possint,  ideoque  sermo 
fractus  disjunctusque  evadit.  At  de  ista  opi¬ 
nione  quae  insaniam  mentis  ipsius  vitium  esse  vult, 
dicere  nihil  possumus ;  quoniam  de  natura  mentis 
prorsus  ignari  sumus.  Scire  vero  licet  mentem, 
ut  quae  corporea  non  sit,  neque  morbo,  neque 
morti  obnoxiam  esse  posse  ;  id  quod  primum  for¬ 
tassis  Burro  \vs  satis  ostendit,  idem  que  postea 
a  Spurzheim  Doctoribusque  Mayo.  et  caeteris 
pene  omnibus  medicis  comprobatum  est.  Igitur, 
quid  et  quale  sit  Insania,  quidque  discrimen  sit 
inter  sanam  mentem  et  insanam,  quaerendum 
est.  Dicitur  a  Gregor y,  “  nullum  eocistere  li¬ 
mitem  inter  sanam  mentem  et  vesaniam ;  om - 
nemque  prceter  solitam  hilaritatem  ad  insaniam 
vergere  ”  Utitur  quoque  his  verbis  Johnson  in 
elleganti  illa  eximiaque  fabella  Rasselas  :  “  Dis- 
orders  of  the  intellect  happen  much  more  fre- 
quently  tkan  superficial  observers  will  easily 
imagine .  There  is  no  man  whose  imagination 
does  not  sometimes  predominate  over  his  rea - 

son ;  who  can  regulate  his  attentiori  wholly  hy 
his  will,  and  whose  ideas  will  go  and  come  at 
his  command .  AU  power  offancy  over  reason 
is  a  degree  of  insanity”  Confiteri  itaque 
necesse  est,  nos  neque  unde  incipiat  insania, 
neque  quae  sit  causa  ejus  recte  novisse.  Suffi¬ 
cit,  si  quid  fiat  intelligimus,  etiamsi  quomodo 
quidque  fiat  ignoramus.  44  Veniet  tempus ” 
ut  inquit  Seneca,  44  cum  istae  quae  nunc 
latent ,  in  lucem  dies  eoctrahat ;  veniet  tempus 
cum  posteri  nostri ,  tam  aperta  nos  nesciisse  mi¬ 
rentur ” 

Atque  hac  quidem  de  natura  Insaniae :  proxi- 

* 

mum  est,  ut  signa  ejus,  quae  vulgo  Symptomata 
nominantur,  exponam.  Horum  plura  genera 
sunt,  propter  plures  ejusdem  morbi  varietates. 
Primum  enim,  ubi  vehemens  est,  morbus  incipit 
ab  iis  indiciis  quae  phreniticis  propria  sunt.  Ca¬ 
put  sanguine  maxime  repletum  est,  summoque 
dolore  torquetur ;  faciei  quoque  modo  ingens  ru¬ 
bor,  modo  subater  pallor  est.  Oculi  rubent,  ni¬ 
tent,  et  protruduntur,  sanguinisque  nimiam  co¬ 
piam  in  cerebrum  allatam  fuisse  manifestum  est. 
Homo  tum  nihil  nisi  perperam  facit,  somnoque 

privatur  ;  conaturque  loqui  quam  celerrime,  at¬ 
que  ex  uno  ad  alterum  argumentum  temere  ruit. 
Ipse  autem  (ut  modo  dixi)  summam  fidem  tribuit 
omnibus  quas  stulte  dixerit;  facileque  irascitur 
amicis  suis,  siqui  voluntati  suae  opponuntur. 
Quos  prius  dilexit,  nunc  odio  habet ;  timet  que 
ne  sibi  injurias  sint.  Itaque  cum  violentius  se 
gerit,  cavendum  utique  est  ne  quibus  noceat, 
propterea  quod  vincire  eum  fere  convenit.  Per¬ 
noctem,  interdum  ex  lecto  subito  exper- 
giscitur,  conclaveque  perambulans,  aliena  collo¬ 
quitur.  Denique  ex  his  apparet,  illum  impetu 
quodam  animi  qui  coerceri  nequit,  vehementer 
solicitari.  In  hoc  vero,  homo,  si  modo  juvenis 
est,  morbusque  ejus  non  congenitus,  idonea  cu¬ 
ratione  sanari  potest.  Deinde  est  alterum  In¬ 
saniae  genus  quod  mira  hilaritate  facetiisque  in¬ 
cipit  ;  homo  tamen  aeque  desipit,  verbaque  et 
cogitationes  mentem  affectam  esse  testantur. 
Qui  hoc  laborant,  se  honores  habere  fere  existi¬ 
mant  ;  alius  se  ducem,  alius  regem  ipsum  esse 
contendit ;  sunt  etiam  qui  se  a  Deo  omnem  sci- 
entiam  accepisse  credunt. 

Hoc  quidem  a  Johnson,  cujus  iterum  utar 
verbis,  pulchre  descriptum  est;  ubi  aliquis  qui 
diu  astrorum  studio  se  dederat,  insaniaque  deni¬ 
que  affectus  est,  omnia  sub  potestate  sua  esse  cre¬ 
debat.  Hoc  modo  loquitur  :  “  I  have  possessed 
forfive  years  the  regulation  of  the  weathe r, 
and  the  distribution  of  the  seasons ;  the  Sun  has 
listened  to  my  dictates,  and  passed from  tropic 
to  tropic  by  my  direction ;  the  clouds  at  my  call 
have  poured  their  waters ,  and  the  Nile  has 
overflowed  at  my  command ;  I  have  restrained 
the  rage  of  the  Dog  Star ,  and  mitigat ed  the 
fervor  of  the  CrabT  Interdum  quoque  apud 
hos  miseros  tantum  sapientias  cum  tanta  demen¬ 
tia  commiscetur,  ut  modo  lachrymas,  modo  risus 
spectantium  moveant.  Horum  enim  aliqui  tris¬ 
tes,  dolores  quos  se  pati  credunt  miserrime  plo¬ 
rant  ;  alius  de  infelici  suo  amore  sermonem  pro¬ 
babilem  profert ;  alius  ex  vana  criminis  imagine 
putat  fore,  ut  brevi  poenas  maximas  solvat. 
Functiones  autem,  in  insania,  corporis  quodam¬ 
modo  vitiantur,  ex  quibus  quidem  sensus  auditus 
potissimum  laedi  dicitur.  Hoc  tamen  non  per¬ 
petuum  est ;  neque  illud  magis,  quod  ab  Hill 

notatur,  proprium  fcetorem  maniacorum  exhala¬ 
tionibus  accedere  :  pariter  enim  omnes  functiones 
plus  minusve  corrumpi  solent.  Alterum  quoque 
est  huic  morbo  proprium,  quod  insani  maximo 
frigori  se  committere  sine  injuria  possunt;  quin* 
etiam  donec  huic  objiciuntur,  sine  morbo  sunt ; 
simul  vero  atque  calescunt,  morbus  reverti¬ 
tur.  Illud  quoque  scire  licet,  quod  in  utroque 
genere  insaniae  morbi  remissio  saepe  fit ;  in  qua 
aeger  sine  ulla  dementia  se  gerit,  prudenterque  de 
rebus  omnibus  agere  potest,  nisi  si  forte  sermo  ad 
eam  rem  transit,  de  qua  desipere  solet ;  quod  ubi 
fit,  iterum  statim  delirat.  Quod  si  vero  morbus 
interdum  quiescit,  tamen  expectandum  est  fore, 
ut  aliquando  revertatur ;  id  quod  maxime  certis 
definitisque  temporibus,  uti  Spurzheim,  postque 
eum  F  oii  st  eu,  videtur,  accidere  solet:  verum 
hoc  parum  certum  est;  itaque  considerandum 
est  quae  signa  hunc  brevi  futurum  denuneient. 
Idque  maxime,  cum  leges  ab  insanis  potestatem 
eripiant  haeredes  suos  legendi,  iisdem  autem,  ubi 
morbus  se  remittit,  id  concedant,  ante  omnia  me¬ 
dicus  probe  percipiat  oportet  quando  talis  remis¬ 
sio  fiat.  Igitur  hic  tum  expectandus  erit  cum 

homo  vespere  piger  et  hebes  est,  eum  se  una  po¬ 
situra  corporis  continet,  vel  membra  sua  quasi  ex 
molestia  quadam  jactat.  Haec  omnia  alteram 
morbi  accessionem  cito  reversuram  monstrant. 

Atque  haec  quidem  signa  morbi  sunt.  Sequi¬ 
tur  ut  de  iis  notis  quae  adaperto  corpore  animad¬ 
vertuntur  dicam.  Quanquam  vero  verisimile  sit, 
ut  aliquid  de  natura  morbi  ex  aspectu  cerebri, 
post  mortem  colligere  possumus,  tamen  confiten¬ 
dum  est,  id  ex  toto  incertum  esse.  Dubitandum 
-enim,  quod  cerebro  patefacto,  apparet,  id  sit 
morbi  causa  an  hujus  tantummodo  effectus. 
Etenim  qui  insania  laboraverint,  iidem  aliquando 
aliis  quoque  morbis  opportuni  fiunt ;  quibus  cum 
saepius  interimantur,  dicere  non  possumus  insa- 
niane,  an  bis  potius,  occisi  sint.  Interdum  enim 
insani  vel  morbo  comitiali,  vel  paralysi  tentan- 
tur ;  qui  morbi,  cum  ad  cerebrum  ipsum  perti¬ 
neant,  sic  in  hoc  mutationes  eas  facillime  effici¬ 
unt.  Accidit  autem  aliquando  ut  cerebrum  post 
mortem  omnino  integrum  sit ;  ubi  vero  nul¬ 
las  in  eo  mutationes  invenimus,  incertum  ta¬ 
men  est,  hae  ibi  fuissent  necne.  Cerebri  enim 
structura  tam  multiplex  est,  tamque  varii  ejus 

usus,  qui  vix,  aut  ue  vix  quidem,  cogniti  sunt,  ut 
plurima  ejus  vitia  oculos  nostros  lateant;  atque 
haec  quidem,  ubi  morbos  gravissimos  excitave¬ 
rint.  V asa  cerebri  saepius  sanguine  turgent ;  hoc 
autem  insaniae  non  proprium  est,  quoniam  id 
etiam  accidit  in  phrenitide.  Sunt  quidam  auc¬ 
tores  qui  cerebrum  sub  hoc  morbo  mutatum  fuisse 
contendunt ;  ex  quibus  celeberrimus  Boerhaa- 
vius  sic  dicit :  “  Notandum  vero  anatomica 
sectione ,  constitisse  horum  cerebrum  siccum , 
durum ,  friabile ,  in  suo  cortice  favum ,  vasa 
autem  turgentia,  varicosa ,  atro ,  tenaci ,  eruor  e 
distenta  fuisse”  Idem  quoque  proposuit  Van 
Swieten  qui  dixit :  “  Cadavera  maniacorum 
aperta  docuisse  cerebri  mutationes  .”  Dicitur 
a  Morgagni  cerebrum  insanorum  durius 
esse  ;  cerebellum  autem  mollius  quam  pro  natura. 
Itidem  a  Gregory  propositum  est,  cerebrum 
induratum  scirrhosumque  fieri.  Quod  si  ulla 
mutatio  est,  ea  saepius  in  membranis,  quam  in 
ipsa  substantia  cerebri,  evenit.  Interdum  tunica 
arachnoidea  densior  justo  fit,  et  sub  ea  lympha 
coacta  inventa  est.  Interdum  ipsa  substantia 
mutata  est,  cujus  partes  non  raro  duriores  crassi- 

oresque  fiunt.  Illud  autem  manifestum  est,  quod 
aliquid,  vel  in  ipso  cerebro,  vel  certe  in  functioni¬ 
bus  ejus,  mutationis  sit ;  de  hoc  vero  nihil  pro 
certo  scimus. 

Quod  vero  ad  prognosin  morbi  pertinet,  ex  mul¬ 
tis  rebus  colligitur ;  sic  tamen  ut  plerumque  ex 
causis  mali  cognoscendum  sit,  quis  finis  ejus  sit 
futurus.  Fceminae  post  partum  insaniae  obnoxiae 
sunt ;  quae  tamen  semper  fere  ad  sanitatem  re¬ 
deunt.  His  vero,  dum  morbus  manet,  lac  defi¬ 
cit,  paulatimque  lochiis  quoque  deseruntur.  Ubi 
vero  hic  morbus  congenitus  est,  non  raro  eum  post 
partum  accedere  videmus.  Hic  quoque  in  foemi- 
nis,  quibus  jam  menstrua  desierunt  desinere  vide¬ 
tur.  In  juvenibus  potius  quam  in  senibus,  mor¬ 
bus  sanabilis  est ;  ex  iis  enim  qui  in  valetudinaria 
nostra  accipi  solent,  juniores  longe  citius  quam 
caeteri  sanantur.  Quos  morbus  inter  initia  vio¬ 
lentius  corripuerit,  ii  maturius  sanescunt ;  quibus 
vero  tarda  fuerit  accessio,  tarda  plerumque  refec¬ 
tio  est.  Plures  quoque  ex  furentibus  quam  ex 
tristibus  convalescunt.  Ubi  mens  tarde  paula¬ 
timque  infirmatur,  prosperae  valetudinis  nulla  spes 
erit.  Qui  paulatim  in  sanitatem  redeunt,  iis  diu- 

tius  firma  valetudo  superest.  Morbus,  ubi  ex 
corporis  potius  quam  animi  laesis  functionibus 
pendet,  citius  sanari  potest.  Ubi  aeger  pingues¬ 
cit,  si  modo  idem  non  infirmus  est,  cito  plerum¬ 
que  ad  sanitatem  redit. 

De  causa  proxima  hujus  morbi  ignari  sumus ; 
quoniam  quae  cerebri  sit  mutatio,  atque  quidem 
an  ulla  sit,  nescimus.  Nescimus  quoque  func¬ 
tiones  structuramque  ipsam  cerebri ;  ideoque  cau¬ 
sas  proximas  insaniae,  aliorum  ve  morborum  qui 
ad  id  pertinent,  perscrutari  aegre  possumus.  Quod 
tamen  ad  causas  praedi sponentes  attinet,  scire  li¬ 
cet,  si  alteruter  parens  hoc  morbo  affectus  fuerit, 
totam  prolem  eidem  obnoxiam  futuram.  Causae 
excitantes  in  duo  genera  dividuntur ;  alterae  ad 
mentem,  alterae  ad  corpus  pertinent.  Interdum 
ex  ictu  vehementi  in  cerebrum  proficiscitur,  unde 
tumores  et  exostoses  inter  cranium  nascuntur  ; 
quod  accedit  fere  militibus  aliisve  hominibus  qui 
his  casibus  patent.  Febres  quoque  insaniam  sae¬ 
pius  excitant ;  ex  quibus  ea,  quae  Typhoidea  no¬ 
minatur,  non  raro  in  hunc  morbum  desinit.  In¬ 
terdum  ex  ebrietate,  insania  originem  suam  ha¬ 
bet  ;  solet  etiam  incipere  ubi  nimia  copia  hydrar- 

gyri  adhibita  fixerit.  Sunt  quidam  morbi  qui  ali¬ 
quando  Maniam  movent ;  quorum  syphilis  mor¬ 
busque  comitialis  exempla  sunt.  Haec  omnia 
sunt,  quae  causis  physicis  adnumerari  possunt.  Ex 
iis  autem  quae  animo  propriae  sunt,  sors  infelix,  et 
vetus  dolor,  et  amor  infaustus,  et  subitus  terror, 
et  nimium  studium,  omnes  denique  vehementes 
animi  affectiones,  nos  insaniae  opportuniores  fa¬ 
ciunt.  Ex  his  autem  nulla,  aut  magis  vulgaris, 
aut  perniciosior  causa,  quam  religio  est ;  maxime 
in  his  regionibus.  Ego  enim  non  paucos  miseros 
vidi,  Insania  correptos,  posteaquam  per  aliquam¬ 
diu  fanaticorum  delirationibus  assedissent ;  eos- 
demque,  non  modo  plane  insanabiles  fuisse,  sed 
etiam  mortem  suam  non  raro  conciliasse  exper¬ 
tus  sum.  Sermo  enim  funestus  et  vehemens,  ac¬ 
tiones  rudes  insanaeque,  vox  horrida  atque  lugu¬ 
bris  qua  minas  suas  ex  pulpito  effundunt,  simul 
terrent,  atque  resolvunt  animos  audientium  ru¬ 
dium  et  incultorum.  Unica  imago,  eaque  miser¬ 
rima,  ob  oculos  eorum  usque  versatur,  animosque 
assidue  implet.  Nihil  cogitant  nisi  de  poenis  per¬ 
petuis,  quarum  continua  cogitatio,  non  mirum 
est,  si  judicium  ita  perturbet,  ut  Insaniam  faciat. 

Intentis  enim  praeter  naturam  animis  fieri  non 
potest,  quin  cogitationes  confusae,  disjunctaeque 
sint ;  atque  has  brevi  Insania,  quae  proxima  sem- 
per  est,  omnino  diruit.  Tot,  tantaque  mala  ex 
dira  superstitione  proveniunt ;  tamque  ingens  est 
eorum  multitudo,  qui  istam  per  terram  totam  dif¬ 
fundunt,  ut  summopere  oporteat  eos,  qui  leges 
ferunt,  summam  dare  operam  ut  malum,  quod 
verae  religionis  tantum  nocet,  quamprimum  corri¬ 
gant  : 

“  Thou  fair  Religion  wast  designed, 

Duteous  daughter  of  the  skies, 

To  warm  and  cheer  the  human  mind, 

To  make  men  happy,  good  and  wise ; 

To  point,  where  sits  in  love  arrayed, 

Attentive  to  each  suppliant  call, 

The  Gon,  the  Universal  Aid, 

The  God,  the  Father  of  us  ali.” 

DE  HUJUS  MORBI  CURATIONE. 


Quoniam  in  hoc  morbo  duo  homines  non  te¬ 
mere  inveniuntur,  qui  eo  similiter  affecti  fuerint, 
sic  curatio  non  eadem  in  omnibus  est.  Haec  vero 
commode  sic  incipit.  Ubi  mens  ad  insaniam  ten¬ 
dit,  primum  est,  ut  eam  ex  timore,  qui  tum 
maxime  solicitat,  futuri  delirii  convertamus  ;  ideo- 
que  necesse  est.  remedium  aliquod  excogitemus, 
quod  ita  adhibendum  est,  ut  aegrum  sine  evidente 
consilio  fallat.  Hunc  igitur  maxime  tempestati¬ 
bus  committere  oportet,  frequentibusque  exercita¬ 
tionibus,  ante  omnia,  utendum  est.  Interdum 
ei  persuasendum  est,  ut  iter  subito  ad  littus 
faciat,  indeque  ut  naviget.  Deinde  ubi  longo 
itinere  multisque  periculis  et  laboribus  fatigatus 
fuerit,  mens  ejus  tanta  solicitudine  occupata, 
genusque  nervosum  tam  variis  rebus  objectum,  ad 
sanitatem  denique  revocari  possunt.  Haec  enim 
corporibus  aeque  atque  animis  robur  et  vigorem 
praebent;  remediumque  ita  salutare  efficiunt,  ut 

morbus  raro,  vel  nunquam  redeat.  Quod  vero 

nihil  melius  hac  curatione  est,  apparet  ex  iis  qui 
exercitationibus  maxime  dediti  sunt.  Omnes 
enim  qui  multis  laboribus  exercitantur,  nautae  sci¬ 
licet  militesque,  quique  sub  divo  semper  vivunt, 
agriculturae  officiis  occupati,  bi  generis  nervosi 
malis  minime  obnoxii  sunt.  Hinc  quomodo  in¬ 
sanis  mederi  debeamus,  colligere  possumus.  Quod 
vero  ad  istam  curationem  pertinet,  qua  plures  in 
nostris  temporibus  utuntur,  qua  aeger  inter  alios 
quasi  in  carcere  includitur,  nihil  pejus  miseriusve 
esse  potest  \  tum  enim  mens  ejus  inter  socios  in¬ 
fortunii,  sui  imaginem  usque  contemplatur.  Ne¬ 
que  dubitandum  est,  quin  unum  tantummodo 
navigium,  in  quo  insani  navigationem  subinde  fa¬ 
ciant,  iis  majori  commodo  sit  futurum,  quam  om¬ 
nia  valetudinaria,  quae  diu  per  terras  nostras  aedi¬ 
ficata  fuerint.  Tamen  in  omni  curatione  illud 
primum  considerandum  est,  quemadmodum  om¬ 
nia  quae  morbum  prius  excitaverint,  dimoveamus ; 
quaque  ratione  insani  animus  quam  certissime  in 
pristinam  suam  sanitatem  revertatur.  Igitur 
maximi  momenti  est,  ut  ab  initio  statim  morbi 
zeger  domum  suam  relinquere  cogatur :  quo  sejunc¬ 
tus  ab  amicis,  cognatisque  suis,  positusque  inter 

alienos,  novas  cogitationes  ex  novis  rebus  susci¬ 
piat,  quasque  prius  in  animo  existebant,  memoria¬ 
que  prioris  infortunii,  ab  animo  abripiantur.  Id 
si  fecerimus,  curatio  pro  certo  salutaris  futura  est. 
Ut  enim  cogitationes  insanorum  cum  rebus  quas 
domi  vident,  quodammodo  sociantur,  sic  quoties- 
cunque  eas  aspiciunt,  morbus  etiamsi  quievit,  ta¬ 
men  redit ;  quo  fit,  ut  si  omnia  quae  ob  oculos  ver¬ 
sari  solebant,  subito  remota  sunt,  una  certe  causa 
morbi  tollatur.  Proximum  est,  ut  medicus  quae 
sint  aegri  consuetudo  et  habitus  sciat.  Itaque 
haec  de  amicis  ejus  quaerenda  sunt,  unde  morbus 

originem  suam  duxerit,  naturaque  ejus  pigra  an 

* 

vehemens  sit ;  nosque,  pro  natura  cuj  usque,  ge¬ 
rere  oportet.  Utique  tamen  animum  aegri  con¬ 
ciliare  curans  debet ;  quod  si  id  aliquando  ob  mi¬ 
seram  dementiam  fieri  aegre  potest,  tamen  ad  hoc, 
ante  omnia,  omnis  curatio  spectare  debet.  At 
qui  sub  hoc  morbo  mansuete  se  gerunt,  quoniam 
sine  difficultate  continentur,  id  utique  leniter 
benigneque  semper  faciendum  est,  sic  tamen  ut 
mandatis  nostris  continuo  parere  cogantur,  quo  se 
esse  sub  potestate  nostra  sentiant.  Ubi  furor 
maxime  urget  aeger  statim  continendus  est,  ha- 

bendusque  in  tenebris,  et  vinculis  coercendus,  ne 
vel  sibi  vel  alteri  noceat.  Vincula  autem  diversa 
sunt ;  ex  quibus  ea  vestis  quae  pectus  brachiaque 
arcte  constringit,  etsi  utilis  sit,  tamen  spiritum 
aliquando  impedit,  ideoque  perniciosa  est :  eadem 
quoque  sub  aestatis  tempore  furorem  auget.  At 
homo  in  conclavi  securo,  et  in  tenehris,  quoniam 
lux  ipsa  morbum  movet,  habendus  est.  Priva¬ 
tionibus  etiam  contumeliisque  cum  prave  aliquid 
fecerit,  reprimendus :  contra  blanditiis  praemiis¬ 
que,  ubi  bene  se  gesserit,  incitandus.  Saepius  ta¬ 
men  assentiendum  ei  quam  repugnandum  est ; 
docemur  enim  experientia  eos  optime  sanari,  qui¬ 
bus  omnia  jucunda  tribuuntur.  Res  quoque  or¬ 
dine  disposuisse,  eosque  justo  aequalique  imperio 
continuisse,  magni  momenti  est.  Ubi  vero  ne- 
cesse  est,  ut  coerceantur,  id,  ut  supra  dixi,  quam 
lenissime  faciendum  est.  Donec  etiam  cum  eo 
colloquimur,  nunquam  nos  ita  gerere  debemus, 
quasi  iis  quae  stulte  dicuntur,  non  assentiamus  ; 
illum  vero  decipere  non  licet,  nisi  si  quid  mali  ac¬ 
ciderit,  quod,  dum  morbo  urgetur,  celare  eum 
opus  est.  Putabatur  olim  eos  qui  insania  vehe¬ 
mentius  laborabant,  interdum  ex  aspectu  aliorum 

insanorum  sanari :  hoc  vero  tentare  supervacuum 
est.  Nihil  vero  in  curatione  omittere  debemus* 
quamvis  ridiculum,  quo  affectus  animi  quodam¬ 
modo  levari,  pravseque  cogitationes  mutari,  pos¬ 
sint. 

Atque  haec  quidem  de  remediis,  quae  ad  ani¬ 
mum  insanorum  spectant:  nunc  de  iis  medica- 

t 

mentis,  quae  in  hoc  morho  adhibentur.  Igitur 
notandum  est,  inter  primas  vehementes  ejus  acces¬ 
siones,  capitis  venas  semper  repletas  esse,  unde 
rubor  faciei  fit,  pulsusque  arteriarum,  quae  caro- 
tidae  nominantur,  frequens  est ;  accedunt  quoque 
signa  omnia  quae  phrenitidi  propria  sunt.  Haec 
igitur  ubi  ita  sunt,  etsi  pyrexia  abest,  tamen  ob 
alia  indicia  quae  supra  dixi,  sanguinem  mittere 
opus  est,  uti  Aumstrong,  Spurzheim,  Mayo, 
denique  omnes  pene  qui  nuper  de  Insania  ege¬ 
runt,  suadent.  Interdum  autem  accidit,  ut  san¬ 
guinis  detractio  perniciosa  sit,  morbumque  ipsum 
intendat.  Cavendum  igitur  est,  ne  id  fiat ;  ideo- 
que  quae  hominis  natura  sit,  imprimis  consideran¬ 
dum  est.  Ubi  enim  is  robustus  et  plenus  mediae- 
que  aetatis  est,  et  morbus  nondum  inveteravit, 
actio  autem  vasorum  in  cerebro  inaequalis  est,  tum 


DE  INSANIA. 


sanguinis  detractio  utilis  esse  potest.  Sanguis 
vero  ex  capite  mittendus  est,  praesertim  ex  arte¬ 
riis  temporalibus  ;  hunc  tamen  pro  natura  homi¬ 
nis,  proque  arteriarum  actione  detrahere  oportet. 
Venas  quoque  colli  incidere,  vel  cucurbitulas 
eidem  parti  adhibere,  vel  caput  tondere,  idque 
frigida  aqua  perfundere  licet.  Minime  vero  per¬ 
petuum  est,  uti  dixi,  ut  sanguinis  detractio  salu¬ 
taris  sit,  modo  enim  proficit,  modo  inimica  est. 
At  cum  huic  remedio  quidam  scriptores  ex  Gal¬ 
lia  adversentur,  tamen  inter  eos,  qui  in  his  regio¬ 
nibus  medicinam  exercent,  nulla  propemodum  de 
hac  re  dissentio  est.  Cruditas  quoque  in  hoc 
morbo  frequens  est ;  quinetiam  morbus  omnino  ex 

ventriculi  intestinorumque  vitiis  originem  suam 

/ 

non  raro  ducere  a  Pinee,  PERCiVALque  et  aliis 
existimatur.  Ideoque  alvus  subinde  moveri  de¬ 
bet:  purgationes  autem  non  temere  adhibendas 
sunt.  Quod  si  dantur,  ea  medicamenta  potius 
dare  oportet,  quae  drastici  generis  sunt.  Hujus 
exempla  sunt  elaterium,  et  hydrargyri  submurias, 
et  j  alapa.  Interdum  quoque  solutiones  neutra¬ 
lium  salium,  atque  paulum  tartratis  antimonii, 
eodem  consilio  adhiberi  possunt.  Veteres,  inter 

maniam  curandam,  plurimum  generi  cuidam  hel- 
lebori  tribuere  solebant ;  quod  cum  Anticyris  ma¬ 
xime  nasceretur,  ortum  est  adagium  per  quod  Insa¬ 
ni  eo  mandarentur :  verum  id  remedium  jamdu- 
dum  obsolevit.  Quod  vero  ad  vomitoria ,  parum 
constat  apud  auctores  de  eorum  utilitatibus ;  lau¬ 
dant  quidem  Pinel,  et  Cox,  et  Monro  ;  contra 
Spurzheim  iis  adversatur ;  item  Haslam,  ut 
qui  resolutionem  nervosum  ex  iis  interdum  nasci 
animadverterit.  Haec  tamen  utique  non  semper 
adbibenda  sunt,  quoniam  capitis  congestio  haec 
fere  sequitur.  Aliquando  c amphora  adhiberi  so¬ 
let  ;  atque  haec,  ubi  morbus  inveteraverit,  utilis 
est,  si  a  granis  decem  ad  drachmam  bis  terve  quo¬ 
tidie  data  fuerit.  Modo  opium  in  hoc  morbo  sa¬ 
lutare  est,  modo  morbum  ipsum  auget ;  iis  vero 
praecipue  salutare  est,  qui  leniter  afficiuntur. 
Sunt  quoque  alia  sedantia,  hyoscyamus  scilicet, 
coniumque;  ex  his  vero  alia  ab  aliis  laudari  solent. 
Bonum  remedium  esse  putabatur,  aegrum  aqua fri¬ 
gida  perfundere ;  longe  tamen  melius  identi¬ 
dem  in  balneum  descendere,  in  quo  aquae  calor  est 
ad  gradum  nonagesimum  et  quartum,  (therm. 
Fahu.).  Est  quaedam  curatio  quae,  auctore  Lu- 

cett,  nuper  in  his  regionibus  laudata  est ;  sub  qua 
aeger  in  balneum  demittitur,  caputque  ejus  simul 
aqua  frigida  perfunditur;  hoc  vero  minime  utile  est. 
Vesicatoria  quoque  inter  initia  hujus  morbi  bona 
esse  putantur ;  atque  haec  semper  salutaria  sunt, 
prsecipueque  ubi  morbus  vetus  jam  factus  est. 
Setacea  quoque,  moxaque,  et  iis  similia,  commode 
adhibita  sunt :  sed  curatio  pro  forma  morbi  usque 

moderanda  est.  Neque  enim  ullo  modo  speran¬ 
dum  est,  ut  singulare  aliquid  medicamentum  om¬ 
nibus  his  varietatibus  aptum  sit.  Interdum  mu¬ 
tatio  organica  est,  quae  ubi  ht,  locus  medicamen¬ 
tis  nullus  est.  Praeter  haec  medicamenta,  parum 
aut  nihil  prodesse  solent  multae  istae  specificce 
(uti  vocantur)  quae  variis  temporibus  laudatae 
sunt ; — licetque  sermonem  verbis  Heberdeni 
claudere :  “  Procter  autem  haec  pauca ,  nihil 
cognovi  quod  aliquid  opis  in  se  habeat ,  ad  hanc 
tantam  calamitatem  levandam.” 


FINIS. 


